Terraforming Mars

Terraforming Mars on FryxGamesin vuonna 2016 julkaistu lautapeli yhdestä viiteen pelaajalle, jossa pelaajat yrittävät muuttaa Marsin asumiskelpoiseksi. Peli on lautapelimekaniikoiltaan mm. koneistonrakentamista (engine building), korttien valintaa (drafting), loppupisteytystä (end game bonuses), laattojen asettelua (tile placement) sekä resurssien tuottamista. Pelaajien yritykset pyrkivät tavoitteeseensa viemällä Marsiin valtavia resursseja ja käyttämällä innovatiivista teknologiaa lämpötilan nostamiseksi, hengitettävän ilmakehän luomiseksi ja valtamerien muodostamiseksi. Peli on nykyisin Board Game Geekin -sivuston parhaimpien pelien listalla nykyisin sijalla 4 ja aikaisemmin sijalla 3. Käyttäjien antamien antamien arvosanojen aritmeettinen keskiarvo on 8,43 kymmenestä. Peli on palkittu useilla eri palkinnolla. Suomessa peli valittiin vuoden peliksi 2019 strategia pelit luokassa. Lautapelit.fi on julkaissut Terraforming Mars -lautapelin ja kaikki lisäosat suomenkielisenä. Pelin Turmoil-lisäosa toteutettiin joukkorahoituskampanjalla, jolla rahoitusta kerättiin lähes 1,4 miljoonaa US-dollaria. == Pelin kulku == Pelin tavoitteena on kerätä mahdollisimman paljon voittopisteitä. Peliä pelataan yksilöpelinä. Pelin kesto on tavallisesti 6–10 kierrosta, riippuen muun muassa pelaajamäärästä. Ajallisesti peli kestää 2–5 tuntia. Pelin alussa kukin pelaaja valitsee itselleen yhtiön, joka antaa pelaajalle hänen alkuresurssinsa, sekä jonkin uniikin kyvyn tai toiminnon. Ensimmäisellä kierroksella aloituskortit valitaan kymmenestä kortista, joista kukin maksaa 3 megacreditiä (pelin rahaa). Pelin nimen mukaisesti tavoitteena on tehdä Marsista asuinkelponen ihmiskunnalle. Peli päättyy siihen sukupolveen (kierrokseen) kun happitaso ja lämpötila ovat korkeimmalla mahdollisella tasolla sekä 9 merilaattaa on asetettu laudalle. Kun pelaaja edistää jotain näistä kolmesta tavoiteesta, nousee hän pisteradalla yhden pykälän jokaista edistystä kohden. Kierros, eli sukupolvi, koostuu aina (ensimmäistä lukuun ottamatta) seuraavista vaiheista: uusien korttien jako (4 kpl), korttien valinta ja ostaminen pelaajan käteen. Tämän jälkeen alkaa varsinainen pelaaminen siten, että jokainen pelaaja saa tehdä 1–2 toimenpidettä tai poistua kierrokselta kokonaan, eli passata. Sukupolvea jatketaan niin kauan kunnes kaikki pelaajat ovat passanneet. Kierroksen lopuksi pelaajien koneisto (pelilauta) tuottaa resursseja. Käyttämättömät sähköt muuttuvat ennen tuotantoa lämpöresursseiksi. Tuotettavia resursseja ovat: raha, teräs, titaani, kasvit, sähkö ja lämpö. Mikäli kyseessä on pelin viimeinen kierros, pelaajat tuottavat tästä huolimatta. Viimeisessä vaiheessa kukin pelaaja saa käyttää jäljellä olevat kasviresurssit metsälaattojen laittamiseen Marsiin (pelilaudalle), mikäli mahdollista. Ilman lisäosia pisteitä saa seuraavasti: Pohjapisteet (TR), tavoitteet ja palkinnot (milestones & awards), jokaisesta metsälaatasta yksi piste sen omistajalle, jokainen kaupunki yksi piste sen vieressä olevaa metsälaattaa kohti, sekä korteista saatavat pisteet. Tasapelin sattuessa voittajan ratkaisee jäljellä oleva rahamäärä. == Lisäosat ja muut julkaisut == Peliin on julkaistu yhteensä viisi suurempaa lisäosaa, pieni saavutukset ja palkinnot lisäosa, kolme kaksipuoleista lisälautaa, syvennetyt pelaajalaudat sekä useita yksittäisiä ja paketeissa julkaistuja "promokortteja". * Venus Next (2017) * Prelude (2018) * Colonies (2018) * Turmoil (2019) * Prelude 2 === Muuta lisäsisältöä === * Hellas & Elysium -lisälauta (2017) * Utopia & Cimmeria -lisälauta * Amazonis & Vastitas -lisälauta * Saavutukset & Palkinnot -lisäosa * Syvennetyt pelaajalaudat * Promokortteja (useita yksittäisiä kortteja) * Promokortti paketteja: Original Promo Pack, Turmoil KS Promo Pack, BIG Box KS Promo Pack, Prelude 2 Promo Pack, Season 2021 Promo Pack, Season 2022 Promo Pack, Season 2023 Promo Pack. === Videopelijulkaisut === * Peli on julkaistu elektronisena versiona, ilman lisäosisa Steam-videopelipalvelussa, iOS:lle ja Androidille. === Big Box === Pelistä on on julkaistu Big Box, joka on säilytysratkaisu ja komponenttipäivitys kaikelle tähän asti julkaistulle Terraforming Mars materiaalille. Laatikon sisällä olevaan säilytysjärjestelmään mahtuu peruspelin lisäksi kaikki 5 julkaistua lisäosaa. Mukana on myöskin setti 3D laattoja ja päivitettyjä komponentteja. Big Box ei sisällä peruspeliä eikä lisäosia. Sisältö: -24 kaupunkilaattaa (kuutta erilaista, neljä kappaletta kutakin) -40 metsälaattaa (viittä erilaista, kahdeksan kutakin) -9 valtamerilaattaa -14 erikoislaattaa (kolme täysin uutta) -korttiorganisoijat -5 muovista markkeria parametreille == Lähteet == == Aiheesta muualla == * Board Game Geek: https://www.boardgamegeek.com/boardgame/167791/terraforming- mars * FryxGames: https://www.fryxgames.se/games/terraforming-mars/ Luokka:Simulaatiolautapelit